ہر قل کو جب خبر ہوئی کہ اسلامی فوجیں شام کے چاروں طرف منڈلارہی ہیں ، تو اس نے ان سب کے مقابلہ کے لیے علاحدہ علاحدہ فوجیں روانہ کیں تاکہ اسلامی فوجیں باہم ملنے نہ پائیں ، رومیوں کے مشہور سپہ سالار تذارق اور قبقلار تھے ، اجنادین میں اپنی فوجیں اتار دیں ، عمرو بن العاص اس وقت فلسطین کے علاقہ عربات میں تھے ، یہ رومیوں کے اجتماع کی خبرپاکر اجنادین کی طرف بڑھے ، اس درمیان میں خالدؓ بن ولید اور ابو عبیدہ بھی بصریٰ کی مہم سر کر کے ان کی مدد کو روانہ ہو گئے اور اجنادین میں یہ تینوں مل گئے ، رومی سپہ سالار نے پوچھا کیا خبر لائے ، اس نے کہا یہ لوگ رات کو عابدِ شب زندہ دار اور دن کو میدان جنگ کے شہسوار ہیں ، اگر ان کا شہزادہ بھی کسی جرم کا مرتکب ہوتا ہے تو اس پر شرعی حد جاری کرتے ہیں ، اس نے کہا اگر واقعی ان میں یہ صفات ہیں تو زمین میں دفن ہو جانا ان کے مقابلہ سے بہتر ہے ، غرض جمادی الثانی 13ھ میں دونوں کا مقابلہ ہوا ، رومی سپہ سالار مارا گیا اور رومیوں نے سخت ہزیمت اٹھائی ۔
Entity: اسلامی — Type: /religion